**STRATEGIJA KVALITETE**

Akademija za umjetnost i kulturu u Osijeku

Strategija kvalitete, temeljena na misiji, viziji i politici kvalitete Akademije za umjetnost i kulturu u Osijeku, obuhvaća smjernice, kriterije, aktivnosti, ciljeve i mehanizme praćenja ostvarenih ciljeva sustava osiguranja kvalitete u svrhu neprekidnoga unaprjeđenja kvalitete svih aspekata djelovanja Akademije.

Politika kvalitete izjava je dekana o načelu vođenja Akademije koje potvrđuje trajno opredjeljenje za unaprjeđivanjem sustava kvalitete.

Sustav kvalitete obuhvaća dionike iz svih struktura Akademije kao i vanjske dionike s kojima Akademija za umjetnost i kulturu neprekidno održava suradnju i prikuplja povratne informacije kojima se koristi u planiranju i realizaciji aktivnosti unaprjeđenja kvalitete. Sustavom za osiguravanje i unaprjeđivanje kvalitete koriste se svi unutarnji i vanjski dionici u nastavnom, umjetničko-istraživačkom i znanstveno-istraživačkom procesu. Unutarnje dionike sustava čine nastavnici, suradnici i studenti te drugi zaposlenici Akademije. Svi unutarnji dionici odgovorni su za osiguravanje i unaprjeđivanje kvalitete u području svojeg djelovanja i nadležnosti. Vanjske dionike čine bivši studenti Akademije, ostale obrazovne ustanove, poslodavci, lokalna i državna uprava i tijela, javne ustanove te drugi korisnici.

Strategija kvalitete određena je bitnim i mjerljivim ciljevima Strategije razvoja Akademije za umjetnost i kulturu 2018. – 2022. te obuhvaća sljedeća područja vrjednovanja i mjere osiguravanja kvalitete:

* kontinuirana edukacija djelatnika u području unaprjeđenja kvalitete u svrhu razvijanja kulture kvalitete u svim područjima djelovanja Akademije
* analiza provedenih aktivnosti i realizacije ciljeva prema Strategiji Akademije
* preporuke u svrhu podizanja razine kvalitete na osnovi provedenih analiza
* neprekidno unaprjeđenje obrazovnih procesa, umjetničkog i znanstvenog rada te prepoznatljivosti Akademije na području Republike Hrvatske i u inozemstvu
* periodično provođenje unutarnje prosudbe sustava osiguravanja kvalitete
* usklađivanje s najnovijim ESG standardima
* samoanaliza u svrhu provođenja postupka vanjske prosudbe sustava za kvalitetu i reakreditacije visokog učilišta koju provodi Agencija za znanost i visoko obrazovanje

Strategija kvalitete periodično se revidira i prilagođava u skladu s razvojem i novim potrebama nastavne, umjetničke i znanstvene djelatnosti te promjenama na tržištu rada.